De la minti imprastiate la succes - Peg Dawson, Richard Guare
De la minti imprastiate la succes. Organizarea activitatilor, gestionarea timpului si dezvoltarea controlului emotional prin antrenarea functiilor executive ale creierului Te consideri inteligent, dar imprastiat si esti coplesit de sarcinile zilnice? Nu esti singurul. Cercetarile recente arata ca, in lumea agitata si mereu conectata de astazi, cerintele vietii profesionale si personale pot depasi capacitatea creierului nostru de a gestiona sarcini complexe. Acest lucru este si mai evident pentru cei care nu au functiile executive ale creierului bine dezvoltate - acele abilitati care ne ajuta sa ne concentram, sa respectam termenele-limita si sa ramanem calmi in situatii care provoaca stres. In acest ghid practic si accesibil, expertii in neuropsihologie Peg Dawson si Richard Guare te ajuta sa iti intelegi profilul functiilor executive si iti indica pasi clari pentru a-ti imbunatati organizarea, gestionarea timpului, controlul emotional si alte noua competente-cheie. Cartea cuprinde strategii bazate pe stiinta, exemple si fise pe care le poti descarca pentru a-ti crea un plan personalizat. Fie ca esti la serviciu sau acasa, aceasta carte te va ajuta sa obtii mai mult de la tine, cu mai putin stres. Cu totii avem intr-o oarecare masura probleme cu mentinerea atentiei, un nivel mai mare sau mai scazut de toleranta la stres si intampinam uneori greutati in initierea sarcinilor. Se poate sa nu ne descurcam prea bine in ceea ce priveste controlul impulsurilor sau sa avem dificultati in planificarea activitatilor. Ne putem confrunta cu tendinta de a amana sau poate trecem de la o activitate la alta, fara sa le finalizam. Iata o carte cu sfaturi practice si fundamentate despre cum poti gestiona un stil de viata incarcat ca cel din ziua de azi. Cartea subliniaza importanta intelegerii propriilor dificultati si a dezvoltarii unor strategii realiste, construite treptat si bazate pe sprijinul social (familie, parteneri, prieteni), in locul criticilor constante si al scuzelor. Daca iti doresti sa abordezi imbunatatirea functiilor executive, psihologii si alti cercetatori au dezvoltat strategii pentru a putea face singur acest lucru in cele trei domenii-cheie ale vietii: la locul de munca, acasa si in relatii. Mai intai, iti identifici punctele forte, pentru a le putea folosi, astfel incat sa simti ca ai mai mult control asupra vietii tale; dupa aceea, inveti sa-ti gestionezi punctele slabe, diminuandu-le impactul negativ, pentru a putea indrepta aspectele care conteaza cel mai mult. Pe langa explicarea functiilor executive ale creierului si a modului in care acestea ne coordoneaza activitatea, in aceasta carte vei gasi chestionare, solutii si strategii solide pentru modificarea mediului fizic sau social, modalitati de modificare a sarcinilor, indicii pentru realizarea planului de actiune, exemple din viata reala, precum si recomandari pe care le poti aplica de acum, indiferent de varsta pe care o ai, pentru a-ti pastra o buna functionare cognitiva in anii care urmeaza. Secolul al XXI-lea ne solicita functiile executive ale creierului la un nivel nemaiintalnit pana acum: complexitatea pe care ni se cere sa o procesam, lucrurile pe care trebuie sa le tinem minte, toate sarcinile si obligatiile pe care le avem depasesc capacitatea lobilor frontali de a gestiona lucrurile firesc. Pentru a reusi sa facem fata fiecarei zile, glumim si ne spunem ca putem sa indeplinim sarcini multiple, dar cercetarile arata ca de fapt creierul nostru nu poate sa indeplineasca mai multe sarcini in acelasi timp, iar incercarile noastre in acest sens nu fac altceva decat sa ne scada nivelul de eficienta, crescand predispozitia de a face greseli si omisiuni. Intelegerea functiilor executive, cunoasterea modului in care le putem folosi si imbunatati reprezinta cheia supravietuirii in contextul vietii de azi, poate chiar si cheia capacitatii de a prospera in acest context. Atingerea unui obiectiv nu este definita de indeplinirea cu succes a acestuia o singura data. Succesul ar trebui sa fie definit de abilitatea de a-ti demonstra nivelul de performanta in mod constant. - Peg Dawson, Richard Guare \n \n Traducere din limba engleza de Oana-Genoveva Parghel.